NaiveNeuron/SloPal huggingface dataset:
Z. Kramplová, poslankyňa: (2010-04-27):
Takže vrátim sa k tomu, že Maďarská republika maximálnu pozornosť venuje tomu, aby si ochránila Tokajskú oblasť, a dokazuje to aj to, že v Maďarsku je za túto problematiku zodpovedný už pätnásť rokov jeden a ten istý človek. Klobúk dole, pretože sa to naozaj darí a práve v dôsledku kompetencií a zodpovednosti pána Mára, s ktorým som niekoľkokrát prišla do kontaktu, si Maďarsko vedie veľmi dobre. Pán minister, myslím si, že mali by sme sa poučiť práve od praktík v tomto smere z Maďarskej republiky a konečne by sme mali stanoviť kompetentnú osobu, ktorá bude zodpovedná, či už to bude splnomocnenec, alebo nejaký iný typ človeka zodpovedného, ktorý by mal riešiť problematiku Tokaj. Nie je správne a ukazuje sa, že nie je ani vhodné ani politicky, ani odborne, aby sa neustále menili osoby, ktoré sa zaoberajú problematikou Tokaja, pretože potom dochádza k takým lapsusom, ako prišlo pri novele vinohradníckeho zákona v minulom roku. Okrem toho som presvedčená, tak ako povedal aj pán poslanec Simon, že úpravou len vinohradníckej oblasti Tokaj, čiže tejto zmeny vo vinohradníckom zákone, sa toho až tak veľa nevyrieši. Určite zachránime situáciu, ktorá sa stala v dôsledku zlej novely predchádzajúceho zákona, ale som osobne presvedčená, že malo by Slovensko oveľa iniciatívnejšie a oveľa kompetentnejšie postupovať vo vzťahu k Tokajskej vinohradníckej oblasti, pretože je to aj kus histórie a je to jedna z priorít v tejto oblasti. Myslím si, že keby sme sa kompetentnejšie a odbornejšie venovali tejto oblasti, nemuseli byť ani aktivity vo vzťahu k možnostiam ťažby perlitu v Tokajskej oblasti a ďalším značným problémom, ktoré vznikajú, pretože nie je človek, ktorý je priamo zodpovedný. Takže, vážený pán minister, aj keď sa blíži koniec volebného obdobia, verím, že budete mať možnosť ovplyvniť v budúcom volebnom období to, aby vláda určila zodpovedného pracovníka, či už splnomocnenca, alebo v inej pozícii človeka, ktorý sa bude permanentne odborne a vysokokvalifikovane venovať tejto oblasti pre prospech vinohradníkov v Tokaji a pre prospech toho, aby sme si túto značku a toto prostredie, v ktorom sa pestuje Tokaj alebo v ktorom sa vyrába tokajské víno a pestujú sa odrody, na ktoré sa využíva hrozno pre tokajské víno, aby boli ochránené v záujme Slovenskej republiky. Pretože Tokajskú oblasť a riešenie problému Tokaja považujem za veľmi silný národnoštátny záujem Slovenska. Ďakujem.
Hraško, Igor, poslanec NR SR (2012-12-05):
Ďakujem pekne, pani predsedajúca. Lojzo, ty si pomenoval niekoľko skutočností, ktoré skutočne môžu viesť takýmto smerom naše zdravotnícke lekárnické zariadenia, a teda aj výdaj liekov. Pokiaľ sa týka toho, že skutočne by malo dôjsť k monopolizácii lekární nejakými subjektmi, ktoré vlastnia finančné skupiny, skutočne to pochová lekárne, ktoré sú na míle vo vzdialenejších kútoch Slovenska v menších mestách a podobne, pretože tie veľké si budú môcť bez problémov dovoliť dať zľavy na lieky, pretože dodávateľ im to v rámci množstevných zliav a rabatov umožní. Ale, žiaľ, ten malý si to dovoliť nemôže, aby dokonca prežil, takže preto to môže byť likvidačné pre tieto malé lekárne. A tým pádom, ako si povedal, už si, po hlasovaniach sa to teda schváli, vypíšu úmrtný list. Dejú sa paradoxy a najbližšie máme hneď tu našich južných susedov v Maďarsku, kde nastáva teda veľa zmien najmä v lekárenstve, kde potrebujú zamedziť liekovým chybám a stabilizáciu vidieka. Samozrejme, máme tam aj nový prístup do centrálnej databázy, posilnenie generickej substitúcie. No a maďarský paradox je v tom, že v Maďarsku je situácia paradoxná z toho dôvodu, že aj keď boli roky totálnej liberalizácie lekárenstva socialistickou vládou, tak sa vlastne teraz toto reguluje. Vláda pravicová a rad opatrení je pritom teda veľmi radikálny. Takže treba si dať skutočne pozor. Ja som už na to upozornil dopredu, aby sa z výdaja liekov nestal biznis, nestal obchod pre nejakú úzku skupinu, pretože je to služba občanom. A treba si skutočne dať pozor na to, aby to ostalo službou, pretože je to platené z verejných zdrojov verejného zdravotníctva, z povinných odvodov každého občana Slovenskej republiky, ktorý je povinne zdravotne poistený. Ďakujem.
Blahová, Natália, poslankyňa NR SR (2017-06-21):
Ďakujem pekne. Ja by som sa pripojila ku kolegyni pani Jurinovej a rovnako poďakovala. Ďakujem veľmi pekne pánovi Krajňákovi za všetko, čo vo svojom funkčnom období na poste predsedu vykonal, samozrejme, spolu so svojimi spolupracovníkmi. Ten vymenovaný zoznam bol vskutku úctyhodný. A je mi nesmierne ľúto, že vládni poslanci majú v úmysle väčšinu týchto aktivít jednoducho zrušiť svojím návrhom, poslaneckým návrhom zákona. Tieto politické zásahy do nezávislej inštitúcie sú jednoducho nebezpečné a zrejme majú slúžiť na demontáž ústavu a jeho funkčnosti. A je to hlavne ohrozenie jeho nestrannosti. To, čo sa okolo ÚPN deje, je dôkazom toho, že v politike a vo verejnom živote je ešte stále veľa eštebákov a nomenklatúrnych kádrov KSČ. Naproti tomu obete totalitného režimu nezažili po páde režimu žiadnu satisfakciu za svoje utrpenie. To svedčí o tom, že nemáme úctu k histórii, že sa z nej nevieme poučiť. A možno niekto z predkladateľov návrhu počúval tento úctyhodný zoznam skvelých aktivít, ktoré ÚPN za, len za tento rok robilo a ktoré povzbudili pamäť národa. Preto aj vo svetle týchto informácií žiadam predkladateľov, aby tento svoj návrh čo najskôr stiahli, pretože nič nezlepšíte, vy len poškodíte. Ďakujem pekne.
Laššáková, Jana, podpredsedníčka NR SR (2015-04-23):
V poradí ôsmu otázku položil opäť pán poslanec Miroslav Kadúc podpredsedovi vlády a ministrovi vnútra Slovenskej republiky Robertovi Kaliňákovi, ktorého zastupuje pán minister Počiatek, a otázka znie: „Vedeli ste, alebo ste nevedeli, že spoločnosť Váhostav-SK, a. s., má finančné problémy? Ak áno, odkedy?“ Poprosím vás o odpoveď, pán minister, ako aj o oznámenie ukončenia odpovede. Nech sa páči.
P. Hrušovský, predseda NR SR: (2004-10-26):
(Hlasovanie.) 135 prítomných, 123 za, 10 sa zdržalo, 2 nehlasovali. Návrh sme schválili. Prosím ďalší návrh.
Pellegrini, Peter, predseda NR SR (2024-02-08):
Pán poslanec Šmilňák.
Fecko, Martin, poslanec NR SR (2017-09-06):
Ďakujem pekne. Pán kolega, samozrejme, že dá sa iba súhlasiť s vaším vystúpením, kto by nechcel, aby bola transparentnosť evidentná pri prijímaní dotácií v poľnohospodárstve, kde už za tie roky sme si zvykli na mnohé praktiky, ktoré sú u mňa nekalé, a myslím si, že pokiaľ sa bude dať v druhom kole to zmeniť, tak, samozrejme, sa veľmi rád pridám a urobíme maximum, aby sme tú transparentnosť aj v našom rezorte preukazovali. Tak ako píšu prekladatelia, pani ministerka a jej pracovníci, v dôvodovej správe prakticky tento zákon reaguje na, dá sa povedať, neustále sa meniace legislatívy týkajúce sa poľnohospodárskej politiky v roku 2020 a, samozrejme, zákon z roku 2007, ktorý má už nejakých 10 rokov, tak už, samozrejme, asi nevychytáva všetky potrebné nuansy, ktoré, je potrebné reagovať na ne, takže myslím si, že tento zákon podľa doterajších mojich skúseností by mohol už byť ten, ktorý to všecko bude, na všecko bude reagovať, a dalo by sa ho ešte vylepšiť. Samozrejme, že ani zákon nebude super, pokiaľ sa tam nedá, by som povedal, tá odbornosť, a ja by som bol za to, aby sa tieto zákony aj v našom poľnohospodárstve tvorili nie politicky, ale odborne, takže dúfam, že spoločnými silami pomôžeme aj našimi opozičnými návrhmi skvalitniť tieto zákony v našom rezorte. Ďakujem.
Grendel, Gábor, podpredseda NR SR (2023-05-03):
Pán poslanec Marek Šefčík.
Hrušovský, Pavol, podpredseda NR SR (2011-04-05):
Pán poslanec Jasaň.
Šeliga, Juraj, podpredseda NR SR (2020-06-03):
V podstate, no vidíte, aké to je, že teraz vás mám stopovať? Tak poprosím, keď vy chcete rovnaký meter, doprajte aj kolegom rovnaký meter.
Petrák, Ľubomír, poslanec NR SR (2011-07-11):
Ďakujem pekne za slovo. No, pán minister, ja v tých 400 hodinách vidím zásadný rozdiel v tom, že súčasné znenie, ktoré navrhujete, hovorí o tom, že práca nadčas môže byť 400 hodín, pričom so súhlasom zamestnanca môže byť 550 hodín. Ak to ja nejakým spôsobom interpretujem ďalej, 550 je viac ako 400, pričom ak ste hovorili, že doteraz bolo možné nariadiť 150 hodín a ďalších 250 sa dáva, tak teraz sa posúva hranica zo 400 na 550. Mňa tá matematika žiadnym iným spôsobom nepúšťa v tomto smere. Pokiaľ ste sa dotkli 2. piliera. Ja som nikdy nezaznamenal z mojich úst, budem hovoriť teraz sám o sebe, že by som v tejto miestnosti hovoril o tom, že je jediným cieľom toho zrušiť 2. pilier. Ja považujem 2. pilier, pokiaľ bude rozumne postavený a rozumne manažovaný, dobre nastavené jeho pravidlá, ako za rozdelenie rizika, tak ako býva v podnikateľskej činnosti, tak aj za rozdelenie rizika pri získavaní prostriedkov na vyplácanie dôchodkov. Ale hovorím, to, čo by vás malo ako ministra práce, sociálnych vecí predovšetkým trápiť, je to, že v 2. pilieri sa stále nachádza zhruba pol milióna ľudí, ktorí tam nemajú čo robiť a ktorí zbytočne odčerpávajú prostriedky zo štátneho rozpočtu tým, že štát stanovuje dôchodkový systém zhruba na úrovni miliardy eur ročne. A tým, že odčerpávajú tieto finančné prostriedky, tie finančné prostriedky chýbajú niekde inde. Toto je, samozrejme, debata, o ktorej môžeme hovoriť. A dokonca si myslím, že nielenže môžeme, ale mali by sme o nej hovoriť, a dôchodkový systém by sme mali ako taký odpolitizovať a mali by sme sa dohodnúť na jeho podobe takej, aby pri každej zmene vládnej garnitúry nedochádzalo aj k zmenám dôchodkového systému, ale dnes ten čierny Peter je vo vašich rukách a máte to vy v rukách.
Viskupič, Jozef, poslanec NR SR (2013-04-30):
Ja by som sa možno k tomu príbehu, ktorý, príbehu, ktorý hovoril o voľbe generálneho prokurátora, aj o tom, akým spôsobom prebiehalo a kde asi by mohli byť tie príčiny, prečo sa nakoniec stalo to, že pán Trnka de facto Generálnu prokuratúru riadi doteraz, že či by možno pri tom, výstavbe toho príbehu, nebola dôležitá aj pointa, že keďže hovoríte, že neexistuje žiadna iná cesta okrem toho, že šesť poslancov vládnej koalície bolo vydieraných alebo skorumpovaných a že nejakým spôsobom žiadna iná motivácia logická ani mne, priznávam sa, z toho nevypadá, že či by nestálo za to, ešte doplniť ten príbeh o tom, že kto to teda mohol byť, kto, v prospech koho týchto šesť poslancov hlasovalo za pána Trnku a kto mohol teda vydierať a korumpovať. Myslím si, že toto by ešte mohlo po vašej, po vašom vstupe do rozpravy zaznieť. Aspoň odhad.
Zmajkovičová, Renáta, podpredsedníčka NR SR (2012-10-29):
Takže budeme pokračovať v rokovaní, páni poslanci, zajtra o 9.00 hodine. (Prerušenie rokovania o 18.59 hodine.)
Potocký, Milan, poslanec NR SR (2020-05-15):
Ďakujem za slovo, pán predsedajúci. Tiež sa chcem poďakovať pani poslankyni Žitňanskej aj pani komisárke za ich slová a súhlasím s tým, že vyspelosť a sila štátu sa pozná podľa toho, ako vie pomôcť svojim najslabším a najzraniteľnejším obyvateľom. Súhlasím aj s tým, že sa musí zmeniť prístup štátu, pretože hendikepovaní ľudia, zdravotne postihnutí sa nemôžu správať ako detektívi, ktorí stále pátrajú po tom, kde sa majú dopátrať pomoci. Musia študovať rôzne zákony, je potrebné, aby štát bol viacej ústretovejší a aby bola nastavená legislatíva tak, aby sme boli týmto ľuďom nápomocnejší, aby ten prístup k tej pomoci bol oveľa jednoduchší, adresnejší. Ďakujem veľmi pekne.
Kvorka, Ján, poslanec NR SR (2017-10-12):
Ďakujem za slovo. V rozprave vystúpila jedna pani poslankyňa, pani poslankyňa Grausová. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2012-07-31):
Teraz dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru, pánovi poslancovi Jánovi Podmanickému, aby informoval Národnú radu o výsledku prerokovania návrhu vlády vo výbore. Nech sa páči.
Richter, Ján, minister práce, sociálnych vecí a rodiny SR (2017-05-11):
Aj ja ďakujem pekne za podporu.
Duchoň, Daniel, poslanec NR SR (2012-06-26):
Áno, ďakujem. Ja tuto by som doplnil, že všetci traja kandidáti sa boli predstaviť na zasadnutí finančného výboru a mali krátke vystúpenie, na základe ktorého sa teda dá takisto konštatovať, že ich odborná zdatnosť je maximálne namieste, a doplnil by som ešte informáciu v prípade kandidáta na predsedu tejto rady – pána Ivana Šramka – je to bývalý guvernér národnej banky, takže absolútne odborne zdatná osoba. Ďakujem.
P. Paška, predseda NR SR: (2009-03-11):
(Hlasovanie.) 125 prítomných, 48 za, 55 proti, 22 sa zdržalo. Tieto návrhy sme neschválili.
Danko, Andrej, predseda NR SR (2016-06-14):
Ďakujem. Pani poslankyňa Natália Grausová.
J. Burian, poslanec: (2005-05-18):
Znovu žiadam, aby bolo prerokované vo výbore, našlo sa konsenzuálne riešenie a potom hlasovalo v Národnej rade. Ďakujem pekne za pozornosť.
Ďuriš Nicholsonová, Lucia, podpredsedníčka NR SR (2016-12-06):
Kolegyne, kolegovia, vyhlasujem teraz dvojminútovú prestávku, o piatej bude hlasovanie a po hlasovaní budeme pokračovať v rozprave o tomto bode programu. (Prestávka.) (Po prestávke.)
Sulík, Richard, predseda NR SR (2011-09-14):
Prosím, hlasujte teraz o tom, že návrh zákona prerokujeme v treťom čítaní ihneď. (Hlasovanie.) Prítomných 145 poslancov, hlasovalo 79 za, 66 sa zdržalo. Tento návrh sme schválili. A pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Do tejto rozpravy sa neprihlásil žiaden poslanec. Vyhlasujem rozpravu za skončenú. A pristúpime k hlasovaniu o návrhu zákona ako o celku.
Šimečka, Michal, podpredseda NR SR (2024-05-14):
Ďakujem veľmi pekne. Otváram rozpravu. Do rozpravy som nedostal žiadnu písomnú prihlášku, chcem sa teda spýtať, či sa niekto chce prihlásiť do rozpravy ústne. Uzatváram možnosť prihlásiť sa do rozpravy. Takže, pán poslanec Štefunko, nech sa páči.
Blanár, Juraj, podpredseda NR SR (2022-09-30):
Jedna faktická poznámka na vystúpenie pána poslanca. Nech sa páči, pán poslanec Štefan Kuffa.
Šeliga, Juraj, podpredseda NR SR (2020-07-07):
Vrátime čas pánovi Richterovi. Poprosím, pokračujte a o kľud v rokovacej sále, aby sme sa posunuli. Páči sa, pán Richter.
Blanár, Juraj, poslanec NR SR (2011-03-31):
Pán podpredseda Hrušovský, vaše vystúpenie ma prekvapilo, pretože vôbec ste nezaujali zásadné stanovisko k tomu, prečo tento zákon je potrebný. Namiesto toho ste sa uchýlili k takým filozofickým debatám, ktoré som ani nepochopil, keď ste hovorili o extrémizme, o ultimátach, či z jednej alebo z druhej strany Dunaja. O akých ultimátach môžete hovoriť zo slovenskej strany? Azda Slovenská republika je tá, ktorá exteritoriálne ide kradnúť obyvateľov alebo občanov Maďarskej republiky? Slovenská republika je tá, ktorá odmieta jasné výzvy na to, aby bol zrušený zákon, ktorý porušuje všetky európske pravidlá? Slovenská strana je tá, ktorá narušuje priateľské vzťahy? Ba, práve naopak, myslím si, že sme veľmi tolerantní. Zoberte si aj otázku, napr. Gabčíkova, ktorá dodnes nie je vyriešená zo strany Maďarskej republiky napriek tomu, že Slovenská republika vyhrala súdny spor. Čiže my sme zo slovenskej strany naozaj ústretoví. Ale nebuďme poklonkári a kolenačkoví presadzovatelia zahraničnej politiky tak, ako som to povedal včera. A vy ste sa k tej kolenačkovej zahraničnej politike, bohužiaľ, pán podpredseda, pridali. Je mi to ľúto, ale chápem to predovšetkým v kontexte, že KDH sa opäť nachádza na rázcestí, ako sa rozhodne. Už veľakrát ste mali problém, keď sa prijímala Ústava Slovenskej republiky. Spomeňte si na to. Dnes hovoríte v obhajobe Slovenskej republiky, ale vtedy bol problém. Dnes sa k Slovenskej republike hlásite a ústavu ste mali problém schváliť. A dnes, ak budete pomáhať pri takýchto témach, tak sa opäť prihlásite k tomu, čo ste predtým urobili. (Potlesk.)
Blaha, Ľuboš, podpredseda NR SR (2023-12-15):
Pán poslanec Branislav Gröhling.
Vaľová, Jana, poslankyňa NR SR (2019-09-13):
Ďakujem veľmi pekne. Pán poslanec, povedali ste, že premiér sa nezaujíma o ľudí. Ja si myslím, že pán premiér sa stretne za týždeň s ľuďmi možno s toľkými ako vy za rok. Ak by dneska tu teda nemusel sedieť, pretože on vôbec nebol spomínaný v Threeme, myslím, že ani Fico nebol spomínaný v Threeme, tak sa takisto dneska určite stretli s ľuďmi a počúva ľudí, čo ľudia potrebujú. Vy ste boli spomenutý, váš predseda bol spomenutý v Threeme, pán Matovič bol spomenutý v Threeme, ja sa spýtam, lebo mne to pripadá, že Monika Tódová, Denník N, Bán, Matovič, Kern, Lipšic, že to je taká vyšetrovacia jednotka zvláštna. Ak nie je to vyšetrovacia jednotka, že nemá za úlohu vyšetrovať, tak potom je to organizovaná skupina, ktorá rozvracia túto republiku. V Humennom vydala 12-tisíc Denníkov N, ktoré si kúpil súkromný podnikateľ, pomáha súkromným podnikateľom a biznismenom a tiež sa to dá nazvať mafia. Tiež by som povedala, taká organizovaná jednotka sa tiež môže nazývať mafia, ktorá zasahuje do volieb, v regiónoch vydáva denníky a podobne. Ja sa spýtam na pána Šufliarskeho. Ste tu vyšetrovatelia, ktorí tu sedíte, vyšetrovacích tých tímov, o ktorých hovorím, s Denníkom N. Pán Šufliarsky si písal s pánom Kočnerom. Rýchlo, okamžite, prečo, odvolať zo stoličky, musel odísť. A o týždeň vyjde, že pána Šufliarskeho idú zavraždiť ľudia tí istí, ktorí chceli zavraždiť Kuciaka, a ponúkali za to 100-tisíc. Tak je ten Šufliarsky vinný alebo neni vinný? Ale prišiel človek, ste mu zničili jeho profesionálnu kariéru, pošpinili ste ho pred celým Slovenskom a na konci zistíme, že ho chceli zavraždiť. No tak vyšetrovací tím pod vedením pána Matoviča, Denníka N, kto chcel zavraždiť Šufliarskeho? Prosím vás pekne, čo to tu vystrájate, chcete, aby premiér na to, kedykoľvek vy vyskočíte aj váš Denník N, aj všetci, aby odvolával ako na páse ľudí len preto, že vy tu robíte, doslova si poviem, organizujete to, aby ste sa dostali ku vláde? A potom ešte porozprávam, čo všetko sa deje dole, čo robia vaši nominanti, aké sú petície, čo sa deje v mestách a to sa bude diať aj hore a už to ľudia vidia.
Pčolinský, Peter, poslanec NR SR (2020-04-02):
Ďakujem pekne. Dúfam, že pán kolega Žiga to má aj písomne. Podávam procedurálny návrh, aby sme dnes rokovali aj po 19. hodine, to znamená, až do prerokovania všetkých bodov 4. schôdze Národnej rady, nakoľko boli zaradené nové body. Odôvodnenie. Vzhľadom na núdzový režim, v ktorom rokujeme, nebudeme musieť tu rokovať aj zajtra, čiže bolo by fajn, ak by sme dnes prerokovali a odhlasovali všetky body, ktoré boli zaradené. Ďakujem pekne.
Hrušovský, Pavol, podpredseda NR SR (2010-12-15):
Pani poslankyňa Kiššová.
P. Paška, predseda NR SR: (2007-10-23):
(Hlasovanie.) 139 prítomných, 93 za, 45 sa zdržalo, 1 nehlasoval. Sme v treťom čítaní . Otváram rozpravu. Pýtam sa, či sa chce niekto prihlásiť do rozpravy? Nie. Končím možnosť prihlásiť sa. Vyhlasujem rozpravu za skončenú a budeme hlasovať.
Szőllős, Ján, poslanec NR SR (2023-03-17):
Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, tlač 1503. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023. Pán predsedajúci, otvorte všeobecnú rozpravu.
Baránik, Alojz, poslanec NR SR (2018-02-09):
Ďakujem pekne. Rozumiem tomu, že pán minister sa cíti dotknutý tým, že sa tu hovorí o tom, že tá zákazka v sebe nesie veľké riziká korupcie alebo predpokladaná zákazka, že nesie v sebe riziko korupcie a že sa tu jedná o veľké peniaze. A predpokladám, že pán minister vie, že v prostredí, v ktorom pracuje, bohužiaľ, sa vyskytujú situácie, kde korupcia je, že sa, a je jasné, že pán minister je súčasťou vlády, ktorá podporuje korupciu, ktorá zakrýva korupciu a ktorá proti korupcii nič nerobí. Teda nie je možné sa rozumne diviť tomu, že opozícia poukazuje na slabé stránky toho celého zámeru a že sa obáva, že pri tak obrovskom presune prostriedkov, že sa korupčné prostredie nejakým spôsobom prejaví. A teda je nám to ľúto, že to takto je. Pán minister by to nemal brať osobne, ale mal by akceptovať to, že vláda, pre ktorú pracuje, má punc korupčnosti a jeho osobné snahy, vcelku verím, že sú úprimné a že on v žiadnej korupcii namočený nie je, ale avšak to sa, bohužiaľ, nedá povedať o jeho vláde ako celku. Ďakujem.
Danko, Andrej, podpredseda NR SR (2024-09-25):
Vážené panie poslankyne, vážení páni poslanci, pokračujeme v popoludňajšom rokovaní deviateho dňa 19. schôdze Národnej rady Slovenskej republiky podľa schváleného programu rokovaním o Správe o činnosti Úradu na ochranu oznamovateľov za rok 2023. Správa je pod tlačou 221, správa výboru má tlač 221. Správu uvedie podpredsedníčka tohto výboru pani Dlugošová, ktorú prosím, aby sa ujala slova. Vy ste? Pán poslanec, čo idete uvádzať? (Otázka položená poslancovi, ktorý stál pri rečníckom pulte. Reakcia poslanca.) A kde je Dlugošová? Tak musíme počkať na Dlugošovú. Neviete, kde je pani Dlugošová? Organizačný odbor, máme informácie? (Reakcia z pléna.) Dobre. Pani Dlugošová, môžem vás poprosiť k pultu? Nech sa páči. (Reakcia z pléna.) Nevadí, nevadí. Takže poprosím pani predsedníčku úradu, aby sa ujala slova. Nech sa páči, pani Dlugošová. (Rokovanie o Správe o činnosti Úradu na ochranu oznamovateľov za rok 2023 , tlač 221.)
Paška, Pavol, predseda NR SR (2014-03-25):
Ďakujem pekne, pán minister. Poprosím spravodajcu, pána poslanca Krajkoviča, aby uviedol informácie k jednému aj k druhému návrhu. Ešte prepáčte, pán poslanec. Dámy a páni, je po dvanástej, chcem vás požiadať, aby sme mohli dokončiť tento návrh. Áno. Ďakujem pekne.
Laššáková, Jana, podpredsedníčka NR SR (2012-12-12):
Na vystúpenie pána poslanca s faktickou poznámkou, pán poslanec Kamenický, pán poslanec Duchoň, končím možnosť, pán poslanec Sulík, končím možnosť prihlásiť sa s faktickými poznámkami. Pán poslanec Kamenický, nech sa páči.
Ďuriš Nicholsonová, Lucia podpredsedníčka NR SR (2017-04-07):
(Povedané súbežne s predsedajúcim.) ... ktorí by si chceli pozrieť, nech sa páči, do kinosály.
Bugár, Béla, podpredseda NR SR (2019-06-24):
Na vystúpenie pani poslankyne s faktickou, pán poslanec Heger.
Kollár, Boris, predseda NR SR (2020-09-24):
Prosím, prezentujme sa a hlasujeme. (Hlasovanie.) Prítomných 138 poslancov, za 122, proti žiadny, zdržalo sa 15, nehlasoval 1. Konštatujem, že Národná rada vyslovila súhlas s uvedenou zmluvou. Teraz vás poprosím o prerušenie schôdze, teda prerušujem schôdzu. A poprosím, zvolávam v mene troch poslaneckých klubov, zvolávam poslanecké grémium. (Prerušenie rokovania a zasadnutie poslaneckého grémia.) (Pokračovanie rokovania po skončení poslaneckého grémia.)
Kvorka, Ján, poslanec NR SR (2018-02-01):
Pán predsedajúci, dajte hlasovať o pozmeňujúcom návrhu pána poslanca Petráka, o všetkých piatich bodoch spoločne.
J. Počiatek, minister financií SR: (2009-10-21):
Cieľom tejto smernice, ako aj predkladaného vládneho návrhu zákona je zníženie administratívnej záťaže podnikateľskej sféry a správcov dane, odbúranie papierových sprievodných dokumentov a minimalizácia daňových únikov pri preprave tovaru podliehajúceho spotrebnej dani. Vládny návrh zákona zavádza elektronický systém kontroly prepravy piva v pozastavení dane alebo oslobodeného dane na daňovom území a na území Únie. S uvedenými zmenami následne súvisí aj zavedenie elektronickej komunikácie podnikateľov so správcom dane pri preprave piva v pozastavení dane a oslobodeného od dane. Ďakujem za slovo, skončil som.
Sulík, Richard, predseda NR SR (2011-04-06):
Ďakujem. Prerušujem rokovanie o tomto bode programu. Teraz nasleduje prvé čítanie o návrhu poslancov Národnej rady Slovenskej republiky Roberta Fica, Jána Počiatka a Petra Kažimíra na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov . Návrh zákona má parlamentnú tlač 271, návrh na jeho pridelenie na prerokovanie výborom je v rozhodnutí č. 262. Návrh zákona uvedie pán poslanec Kažimír.
Jurinová, Erika, podpredsedníčka NR SR (2015-07-03):
Ďakujem pekne, pán poslanec, na vaše vystúpenie je jedna faktická poznámka. Nech sa páči. Uzatváram možnosť prihlásiť sa. A nech sa páči, pán poslanec Vašečka.
B. Bugár, podpredseda NR SR: (2005-06-28):
V. Ďaďo, poslanec: Pán premiér, žiaľ, nie je to mojou rétorikou, ale dnes ju použijem. Ja som počítal s tým, že vo vašom vystúpení budete vecne reagovať na to, čo skupina poslancov predložila. Žiaľ, počas vášho vystúpenia sa tu v sále ozvalo asi toto: Dnes nie ste vo forme, pán premiér. A ja s tým plne súhlasím. Súhlasím, lebo si myslím to isté, lebo, aby som bol aj objektívny trošku, poviem váš názor. Skonštatovali ste, že tu je niekto nervózny. Prvýkrát si myslím, že ste to nervózny vy, lebo ste dnes skutočne reagovali na niečo iné, ako ste mali. V žalúdku vám leží socializmus, v žalúdku vám leží Komunistická strana Slovenska, v žalúdku vám leží niečo iné, ako bolo v návrhu na ukončenie, respektíve vyslovenie vašej nedôvery. Tak vám musím jednoducho pripomenúť, že v tejto sále kedysi vítali nejakého uja. Potom ste sa vy vraj stavili s ministrom, že poviete jednému z predstaviteľov, že to je výmysel nejakého starého uja. Ja dnes konštatujem a konštatujem to úplne vážne, aj keď nerád, že takého nervózneho a malého uja, ako ste vy, som tu ešte v tejto sále nevidel a dlho neuvidím.
Kažimír, Peter, podpredseda vlády a minister financií SR (2013-10-17):
Ja by som vzhľadom na prednesené rozsiahle pozmeňovacie návrhy k tomuto predmetnému vládnemu návrhu zákona, tlač 653, ale aj k predchádzajúcemu zákonu, tlač 652, by som vás láskavo chcel poprosiť, že či by bolo možné preložiť hlasovanie o týchto dvoch zákonoch na ďalšie hlasovanie podľa vášho programu, samozrejme. To jedna vec, čo chcem povedať. A chcem odpovedať ešte Richardovi Sulíkovi na otázky, pokúsim sa kulantne odpovedať. Áno, takéto podozrenie šetrí colný kriminálny úrad. Odpovedám tak, ako môžem odpovedať. A čo sa týka manažmentu, šetrí ho, takýto typ podozrenia, šetrí colný kriminálny úrad. Dobre? Áno. (Reakcia na hlas z pléna.) A chcem ešte povedať, že čo sa týka takých trošku latentných obviňovaní manažmentu štátnej Mincovne v Kremnici, chcem len ubezpečiť, že je tam totožný manažment 	asi deväť rokov, ktorý prežil vládu Mikuláša Dzurindu, prvú vládu Roberta Fica, vládu Ivety Radičovej a prežije aj vládu Roberta Fica. Ďalšiu si, predpokladám, pokiaľ to znamená aj konfrontáciu ohľadom archívov, ktorú ja počúvam prvýkrát, bude sa veľmi dať jasne odstopovať, ak sú tam nejaké problémy. Ale opakujem, tá firma si zažila svoje aj boľačky z hľadiska toho, keď nemala prácu, veľmi dobre zarobila na razbe, samozrejme, euromincí pre nás aj pre iné krajiny. A pevne verím, že sa teraz zhostí aj tejto úlohy, ktorá nie je ľahká, je to pre nich nový projekt, ale ubezpečujem vás, že manažment je tam totožný a je totožný, pretože bol úspešný z toho hlavného hľadiska, ekonomického, je tam totožný skoro desať rokov, bez akýchkoľvek vplyvov politických, čo je podľa mňa správne. Ďakujem.
Choma, Igor, poslanec NR SR (2010-07-08):
Sľubujem. (Potlesk.)
Laurenčík, Milan, podpredseda NR SR (2021-07-02):
Na vaše vystúpenie evidujem štyri faktické poznámky. Končím možnosť prihlásiť sa. Ako prvý vystúpi pán poslanec Jaroslav Karahuta, nech sa páči.
Kiššová, Jana, poslankyňa NR SR (2014-11-10):
Ďakujem pekne za slovo. Pán minister, vy kritizujete, kam sa dostala táto diskusia obsahovo? Tak ja vám poviem, kam sa dostala obsahovo. Obsahovo sa dostala k ďalším informáciám, ktoré sme pred tým nemali. My sme sa tu dozvedeli, kto je nominant SMER-u, s akou hodnotovou výbavou ľudí SMER púšťa do pozícií, do politických nominácií, akým ľuďom posúva sprostredkovane moc, ktorú vám dali do rúk občania. Občania vám dali do rúk moc a vy ju posúvate a delegujete parciálne na ľudí s takou výbavou, ako sme tu včera videli. Toto sú vaši odborníci! Ďalej sme sa dozvedeli, že problém nie je len v jednom cétečku, že takýchto nákupov bolo ďaleko viac a že takéto nákupy neboli len v zdravotníctve. Vám tu menovali koľké kauzy. Toto nie je len o zdravotníctve. Ďalej sme sa dozvedeli, respektíve nedozvedeli, či sa to cétečko vôbec nachádza v nemocnici. V tej nemocnici staré cétečko nie je, nové cétečko tam podľa nejakých informácií je, podľa nejakých informácií tam nie je. Takéto zmätočné informácie. Dozvedeli sme sa ďalšie mnohé informácie. Dozvedeli sme sa o tom, aké nadštandardné vzťahy, aké nadštandardné platobné podmienky má spoločnosť Medical Group vybavené v piešťanskej nemocnici. Pán minister, dôvod na nervozitu máte vy, nie my. Toto všetko keby som ja počúvala raz v živote na kolegov z mojej potenciálnej vlády, na členov mojej strany, našej strany, tak ja by som bola vážne nervózna, vážne nervózna. A vy tu hovoríte o nejakom hnuse? Viete, čo je hnus, pán minister? Hnus je, že na jednom jedinom prístroji niekto vysúťaží o milión viac. Toto je hnus. A ešte väčší hnus je, že je to v zdravotníctve, že je to v zdravotníctve, ktoré bytostne trpí podvýživou, že je to v zdravotníctve, kde sa naozaj zachraňujú ľudské životy. Túto... (Prerušenie vystúpenia časomerom.)
Kollár, Boris, predseda NR SR (2021-12-09):
Na to máte nárok. Nech sa páči, pán Fico, máte slovo.
Glváč, Martin, podpredseda NR SR (2016-10-11):
Pýtam sa, či sa niekto chce prihlásiť do rozpravy ústne. Jeden pán poslanec. Ukončujem možnosť prihlásiť sa do rozpravy. Nech sa páči, pán poslanec Dostál.
Figeľ, Ján, podpredseda NR SR (2012-10-19):
Na rečníka sú faktické poznámky, končím možnosť prihlásenia. Nech sa páči, pán poslanec Kaník.
Glváč, Martin, podpredseda NR SR (2017-05-10):
Ďakujem. S faktickou poznámkou nikto, ukončujem možnosť sa prihlásenia. Vyhlasujem rozpravu za skončenú. Chce k rozprave zaujať stanovisko navrhovateľ? Nech sa páči.
Kollár, Boris, predseda NR SR (2022-04-27):
Nech sa páči, s faktickou môžete.
Laurenčík, Milan, podpredseda NR SR (2020-11-24):
Ďakujem, pán minister. Prosím, zaujmite miesto pre navrhovateľa. Teraz dám slovo spoločnému spravodajcovi z výboru pre hospodárske záležitosti pánovi poslancovi Ľubošovi Krajčírovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Pán poslanec Ľuboš Krajčír. (Reakcia z pléna.) Máme tu niekoho z výboru pre hospodárske záležitosti? (Reakcie z pléna.) Vyhlasujem trojminútovú prestávku. (Prestávka.) (Po prestávke.)
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 130 poslancov, za 130. Konštatujem, že sme schválili návrh novely zákona č. 305/2005 Z. z. o sociálnoprávnej ochrane detí . Ďalej prosím spoločného spravodajcu z výboru pre obranu a bezpečnosť poslanca Lukáša Kyselicu, aby uvádzal hlasovanie v druhom čítaní o návrhu poslancov Drdula, Pročka, Mihalika, Tabák a Slobodu na vydanie zákona, ktorým sa mení a dopĺňa zákon č. 8/2009 Z. z. o cestnej premávke (tlač 664), bod 37 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Dominika Drdula, Jozefa Pročka, Marcela Mihalika, Romany Tabák a Radovana Slobodu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 664.)
V. Veteška, podpredseda NR SR: (2007-05-10):
Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj poslancovi Šaškovi. Pán poslanec Šaško, nech sa páči.
Danko, Andrej, podpredseda NR SR (2024-01-10):
Pán poslanec Spišiak.
Baránik, Alojz, poslanec NR SR (2016-10-26):
Ďakujem. Pán kolega Osuský, neviem, či si použil tú zmienku „triáda“ v tejto súvislosti zámerne, ale pre istotu uvádzam, že sa nejedná o triádu v zmysle zločineckej organizácie s čínskymi koreňmi, pretože tu sa jedná o organizáciu so slovenskými koreňmi. Každopádne, čo nezaznelo tu, je to, a tým trošku aj reagujem na to, čo tu už bolo povedané, že makroekonomické efekty tohto spôsobu riadenia štátu sú tu na to, aby suplovali to, o čom som už hovoril, že bolo by treba menej kradnúť, potom by sme nemuseli vyberať toľko pokút. Ale tu, samozrejme, toto, sa zdá, pre túto vládnu garnitúru nie je jedna z možností. Pretože kradnúť sa musí. To je to, čo ich drží pohromade. Takže aby sme rozumeli tomu, že načo sa vymerajú takéto pokuty. No vyberajú sa nato, aby sa mohlo ďalej kradnúť.
Glváč, Martin, podpredseda NR SR (2017-02-01):
Ďakujem. Otváram všeobecnú rozpravu. Do rozpravy som dostal dve písomné prihlášky, pani poslankyňa Anna Verešová a pani poslankyňa Soňa Gaborčáková. Nech sa páči, pani poslankyňa Verešová.
Pellegrini, Peter, predseda NR SR (2015-05-19):
Pán poslanec, dám hlasovať o vašom návrhu.
Nachtmannová, Oľga, poslankyňa NR SR (2015-05-27):
Pán minister, vaše slová o momentálnej finančnej situácii Slovenských elektrární, teda vlastne talianskych elektrární, myslím si, že veľa vypovedajú. Pretože reagovali ste tým na pána poslanca Přidala, pretože on tým začínal, prečo bolo potrebné privatizovať Slovenské elektrárne, pretože boli stále zadlžené. To, že štát je zlý vlastník, sme počúvali dennodenne. V tých rokoch 2005 a 2006 z ministerských kresiel privatizáciu Slovenských elektrární dohadovali Jirko Malchárek, Ivan Mikloš, Pavol Rusko, ktorým kraľoval Mikuláš Dzurinda. Takto to trio dennodenne skutočne hlásalo, pričom veľa z našich zlatých nosníc bolo sprivatizovaných štátom kontrolovanými spoločnosťami krajín starej Európy. V starej Európe je bežným javom, že popri súkromných existujú silné štátne podniky. Ale samozrejme majú taký manažment, ktorý tvrdo a efektívne riadi tieto podniky. Prečo naši páni, ktorí vtedy vládli, nedokázali dať takýto manažment do podnikov? Niekoľko rokov pán prof. Milan Šikula hovoril, že nemôže počúvať tie hlúposti a demagógiu z úst týchto pánov, že štát je zlý vlastník. Vždy hovoril: veď oni vlastne kritizujú sami seba, kritizujú svoju neschopnosť, dokladujú svoju neschopnosť. A ešte k tej odmene, ktorú ste spomenuli, pre privatizačného poradcu Slovenských elektrární, nedá mi, lebo som to svojho času spracovávala. Koľko dostal privatizačný poradca pri privatizácii SPP? Bolo to 32 mil. USD. V tej dobe sa pohyboval kurz medzi 40 – 43 korunami slovenskými. To znamená, bolo to, keď to prepočítam, je to vyše miliardy. Nech to dáme tých štyridsať... (Prerušenie vystúpenia časomerom.)
Kuffa, Štefan, poslanec NR SR (2021-03-31):
Ďakujem za slovo. Faktom je to, že na Slovensku v skutočnosti vlastník nevie sa dostať k svojej pôde. Tu sa dejú veľmi čudné veci. Vy prenajmete pôdu a chcete sa k nej dostať alebo kúpite si pôdu a vy sa k tej pôde jednoducho nemôžte dostať. Najviac, koho tu vnímam ohrozených, tak sú to práve malí farmári a drobní farmári. Jednoducho tam je obrovský problém. Čo sa týka nájmu, tak ako to bolo spomenuté, že tie výpovedné lehoty pri nájme na dobu určitú, navrhoval by som, aby aj pri týchto nájmoch boli výpovedné lehoty trojmesačné. Aby vlastníci pôdy aj nadobúdatelia, vlastníci noví, keď kúpi malý farmár pôdu, aby jednoducho k tej pôde sa dostal. U nás na východnom Slovensku je skúsenosť taká, že vy si kúpite pôdu a ten veľký farmár, on vám ju jednoducho nevydá. Ani vám ju nechce vydať. Toto sú obrovské problémy. Spomínané pozemkové úpravy. Viete, kopec miliónov sa vyhodilo na tie pozemkové úpravy, ale ten efekt je úplne minimálny. Dobre, prevedieme to z é-čkového stavu do 
c-čkového, ale my reálne, my nemáme ani len vytýčené katastrálne cesty v chotári a nieto ešte, že by sme ich mali realizované. Krížom-krážom sa takto chodí. Veľkí poľnohospodári berú dotácie, rozorané sú cesty, a to sú ostatné plochy a platia nájomné ako keby za ornú pôdu. Za ostatné plochy je predsa iný nájom, iná daň, ako je za poľnohospodársku pôdu. Čo sa týka tých pozemkových úprav, obávam sa, pri takomto postupe, aký doposiaľ je, vôbec sa tieto veci nevyriešia a špekulatívne nájmy a kúpy ako pozemkov. Viete, to nielen teraz sa deje, že zahraniční vykupujú, ale to už roky vykúpili a tá konkurencia, tá pôda neni až taká drahá, ale pre našich... (Prerušenie vystúpenia časomerom.)
Ivan, Miroslav, poslanec NR SR (2019-05-10):
Nepopieram, že ako vy to nazývate, že tie letiská treba zlegalizovať. Neviem, ako môžu teda, keď nie sú zlegalizované, byť používané, lebo tie letiská majú kolaudačné rozhodnutia, ako mi povedali. Majú ich podľa nejakých predpisov, ktoré, pán minister, platili. A je chyba ministerstva dopravy, že to už dávno neriešilo. Ak toto je problém, tak potom toto tu je len, že hasíme požiar. Tak potom ste mali už tri roky na to, aby ste toto riešili a nie riešili to spolu s týmto zákonom o odplatách.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 135, za 112, proti nikto, zdržalo sa 23. Konštatujem, že návrh sme schválili. Poprosím pani poslankyňu Garstkovú z výboru pre verejnú správu a regionálny rozvoj, aby uviedla hlasovanie o bode 32 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 369/1990 Zb. o obecnom zriadení (tlač 1681). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony , tlač 1681.)
Glváč, Martin, podpredseda NR SR (2019-10-18):
S reakciou pán poslanec Budaj.
Krupa, Peter, poslanec NR SR (2021-11-24):
Ďakujem pekne za slovo. Ja by som len chcel pre záznam uviesť, že hlasovanie č. 46 (tlač 753) – ma systém vykázal, ako že som hlasoval proti, ale hlasoval som za. Ďakujem.
P. Hrušovský, podpredseda NR SR: (2002-04-11):
Pani poslankyňa Tóthová.
Grausová, Natália, poslankyňa NR SR (2018-02-01):
Vážený pán predsedajúci, vážený pán navrhovateľ, kolegyne, kolegovia, môj príspevok do rozpravy vlastne je len otázkou, je to technická otázka, že máme tu jedného z kandidátov, ktorý sa volá pán magister Milan Blaha, a keďže tu máme pána poslanca Ľuboša Blahu a pani poslankyňu Blahovú, tak ja chcem vedieť, či nie je náhodou v nejakom príbuzenstve s jednou z týchto osôb. Ďakujem.
Maďarič, Marek, poslanec NR SR (2011-07-13):
Vážené kolegyne, kolegovia, mali sme tu možnosť počúvať vystúpenie koaličného poslanca, najbližšieho spojenca pani premiérky Radičovej, ktorá pred pár dňami oznámila, že táto koalícia zachránila Slovensko pred úpadkom. Tu predviedol koaličný poslanec, súčasť tejto koalície, to, do akého úpadku ste dostali Slovensko a slovenský parlament, ako bezmocne ste sa prizerali tomu, čo jeden z vás tu stváral, a pokúšali ste sa posmeškami a nedôstojným konaním od neho dištancovať. Ale je to jeden z vás. On a jeho ďalší traja kolegovia sú súčasťou tejto koalície. Celá vaša koalícia tým pádom ťahá Slovensko a slovenský parlament k takémuto úpadku, akého sme tu boli dnes svedkami. Je to vaša vina, váš poslanec, váš úpadok, poslanec a najbližší spojenec premiérky Radičovej. (Potlesk.)
P. Paška, predseda NR SR: (2008-09-11):
(Hlasovanie.) 127 prítomných, 74 za, 1 proti, 52 sa zdržalo. Konštatujem, že sme návrh posunuli do druhého čítania.
Paška, Pavol, predseda NR SR (2013-07-02):
Pekné popoludnie, dámy a páni, chcem vás požiadať ešte o chvíľočku strpenia vzhľadom na to, že výbor pre financie a rozpočet ešte stále rokuje o návrhu programu a uznesenia skupiny poslancov, na základe ktorého som zvolal túto schôdzu, a počkáme, kým skončí. Akonáhle výbor pre financie ukončí svoje rokovanie, otvorím túto schôdzu. Ďakujem pekne. (Reakcie z pléna.) Dobre, tak do 13.15 hod. Dobre? Poprosím vás. Ďakujem pekne. (Prestávka.) (Po prestávke.)
Müllerová, Emília, poslankyňa NR SR (2015-09-24):
Pán predseda, vyčerpali sme hlasovanie o všetkých pozmeňujúcich návrhoch zo spoločnej správy a z rozpravy. Mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď podľa § 84 ods. 2 zákona o rokovacom poriadku. Prosím, dajte o tomto návrhu hlasovať.
Kéry, Marián, poslanec NR SR (2019-09-17):
Ďakujem pekne za slovo. Vážený pán predsedajúci, panie poslankyne, páni poslanci, dovoľte, aby som za skupinu poslancov uviedol tento návrh zákona. Ešte predtým, než prejdem k samotnému meritu veci, chcel by som ešte raz ozrejmiť skutočnosť, na ktorú si mnohí určite spomínate, že za posledné obdobie postupným zvyšovaním sme dospeli k tomu, že materská dávka, ktorá je zákonom garantovaná 34 týždňov, dosiahla príjem 
100-percentného čistého príjmu ženy, ktorý žena poberala pred nástupom na materskú dovolenku. Hlavným, žiaľ, po tých 
34 týždňoch, a to si my predkladatelia tohto návrhu zákona uvedomujeme, ten príjem rodiny alebo ženy-matky klesol a preto hlavným cieľom predkladanej novely zákona o rodičovskom príspevku je zmierniť stratu príjmu zo zárobkovej činnosti rodičom, ktorí pred narodením dieťaťa vykonávali zárobkovú činnosť a platili poistné na nemocenské poistenie, respektíve boli nemocensky zabezpečení a z dôvodu starostlivosti o dieťa im bolo poskytované materské. Takýmto rodičom navrhujeme poskytovať rodičovský príspevok vo vyššej sume, sume 370 eur mesačne, čo predstavuje, dovolím si tvrdiť, historicky najvyššie zvýšenie rodičovského príspevku o približne 150 eur mesačne oproti súčasnej sume rodičovského príspevku. Pre ostatných rodičov navrhujeme poskytovať rodičovský príspevok v sume 270 eur mesačne, čo predstavuje zvýšenie o 50 eur mesačne oproti súčasnej sume rodičovského príspevku. Na rokovaní výboru pre sociálne veci bol schválený pozmeňujúci návrh, ktorým sa pre tento rok navrhuje neuplatňovať valorizačný mechanizmus rodičovského, nakoľko v tomto... (Prerušenie vystúpenia predsedajúcim.)
Bugár, Béla, podpredseda NR SR (2016-10-21):
Ďakujem. Pristúpime teraz k hlasovaniu o návrhu poslancov Gála, Antala, Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj (tlač 271). Teraz dávam slovo spravodajcovi z navrhnutého gestorského výboru pánovi poslancovi Dušanovi Bublavému, aby uvádzal jednotlivé návrhy na hlasovanie. (Hlasovanie o návrhu poslancov Národnej rady Slovenskej republiky Gábora Gála, Petra Antala a Pétra Vörösa na vydanie zákona, ktorým sa mení a dopĺňa zákon č. 447/2015 Z. z. o miestnom poplatku za rozvoj a o zmene a doplnení niektorých zákonov , tlač 271.)
Holečková, Martina, poslankyňa NR SR (2024-01-10):
Ďakujem veľmi pekne. Znenie návrhu: Navrhujeme, aby sa rokovanie parlamentu stanovilo na rokovacie dni od utorka do piatku, a to v časoch od deviatej do devätnástej a v piatok od deviatej do štrnástej. Odôvodnenie: Poslanci chcú vykonávať svoju prácu poctivo a v záujme občanov, ktorých zastupujú, ktorí im dali svojimi hlasmi mandát. To sa nedá, keď poslancom nie je umožnené sa stretávať s občanmi v regiónoch, s odborníkmi, organizáciami, regionálnymi a miestnymi štruktúrami svojej strany či osobnosťami verejného i spoločenského života. Len tak môžu riadne, zodpovedne zastupovať záujmy verejnosti a dôstojne a hodnoverne vykonávať mandát poslanca alebo poslankyne. Je preto nevyhnutné, aby bol rokovací poriadok opäť upravený tak, aby mali poslanci možnosť ísť za občanmi aj do regiónov. Ďakujem veľmi pekne. (Potlesk.)
Kuriak, Milan, poslanec NR SR (2022-09-30):
Ďakujem. Vážený pán predsedajúci, dovoľte mi, prosím, ako určenému spravodajcovi výboru predniesť túto správu, správu výboru Národnej rady o výsledku prerokovania správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2021. Správu pridelil predseda Národnej rady svojím rozhodnutím č. 1162 zo dňa 30. augusta 2022 na prerokovanie výboru pre financie a rozpočet do 12. septembra 2022. Ako gestorský výbor určil výbor pre financie a rozpočet. Výbor prerokoval správu a prijal k nej uznesenie č. 360 zo dňa 12. septembra 2022. Uvedený výbor predloženú správu zároveň zobral na vedomie a odporučil Národnej rade správu zobrať na vedomie. Gestorský výbor schválil uvedenú správu uznesením č. 362 zo dňa 12. septembra 2022. Určil ma ako spravodajcu výboru. Výbor ma poveril predniesť správu na schôdzi Národnej rady Slovenskej republiky navrhnúť Národnej rade a postup pri hlasovaní. Zároveň odporučil Národnej rade podľa § 26 ods. 1 zákona Národnej rady Slovenskej republiky o rokovacom poriadku vysloviť súhlas, aby predseda Rady pre rozpočtovú zodpovednosť Ján Tóth správu uviedol a mohol vystúpiť v rozprave na schôdzi Národnej rady Slovenskej republiky. Návrh uznesenia Národnej rady je prílohou tejto správy. Ďakujem, pán predsedajúci, skončil som, otvorte, prosím, rozpravu.
Dolinková, Zuzana, ministerka zdravotníctva SR (2024-09-26):
Ďakujem veľmi pekne. No presne preto, že aj ja s tým mám osobnú skúsenosť a naozaj viem porovnať tú kvalitu domáceho upečeného chleba alebo chleba z pekárni, no z pekárni, ale na ten nedostanete pravdepodobne teda túto zľavu alebo úhradu zo zdravotnej poisťovne, a toho chleba, ktorý teda si kúpite, je podľa mňa neporovnateľný. Naozaj tie deti, pokiaľ sa aj naučia, alebo celiatici, jesť ten balený chlieb, tak nedá sa to porovnať s tou kvalitou, to musím povedať aj ja osobne. Ale táto úprava nebola mojím výmyslom, nebola výmyslom jedného človeka, ale naozaj to prešlo širokou odbornou diskusiou jednak s lekárskou obcou a potom aj s tými podnetmi, ktoré sa množia. Naozaj si neviem predstaviť, že si na mesiac kúpite neviem koľko kg alebo 10 kg chleba a ten chleba vám zostane celý mesiac. Možno si to dáte, samozrejme, do mrazáku, je takáto možnosť, ale keď hovoríme aj o bezpečnosti potravín, tak asi je bezpečnejší aj zdravší oveľa ten chlieb, ktorý si kúpite ako čerstvý, a nie ten, ktorý neviem koľko mesiacov alebo teda týždňov skladujete potom v mrazničke. Ďakujem pekne.
Jarjabek, Dušan, poslanec NR SR (2019-09-13):
Pán poslanec Heger, celkom vážne. Stále máte pocit, že ste mali vystúpiť? Stále máte pocit, že ste čosi povedali, čo ste chceli povedať, mali povedať alebo opačne? Ja som mal z toho vašeho vystúpenia pocit jedného nešťastného osemdesiatpätníka, ktorý tuná mentoroval, táral, hovoril hlúposti, o ktorých nevie vôbec nič, lebo ich nezažil. Koľko ste mali rokov v tom ´89. roku, len tak? O čom ste to rozprávali? Na čo ste vôbec vystúpili? A máte pocit, že ste niečo povedali? Lebo podľa toho, čo ste povedali, mal som pocit, že ste tu vôbec neboli.
P. Hrušovský, predseda NR SR: (2004-06-17):
Teraz poprosím pána podpredsedu vlády Ivana Mikloša, aby odpovedal na otázku pána poslanca Juščíka: „Pán minister, pri posledných údajoch, porovnávajúcich priemerné zárobky regiónov východného Slovenska s Bratislavou a jej okolím, vrátane porovnávania ukazovateľov nezamestnanosti, ste čudným spôsobom zdôvodnili tým, že i vo vyspelých štátoch EÚ je tento trend podobný, ba rozdiel medzi hlavnými mestami a ostatnou časťou miest je ešte vyšší, či výraznejší. Pýtam sa vás, pán minister, ste ochotný urobiť v Prešovskom kraji seminár k tejto problematike a vysvetliť jeho obyvateľom (teda aj svojim voličom), prečo a dokedy budú trpieť neschopnosť vlády ucelene riadiť tento štát s cieľom postupného vyrovnávania rozdielov. Dáte im týmto aspoň nádej, že ste si spomenuli na tento vami zabudnutý kraj, z ktorého, žiaľ, pochádzate aj vy?“ Nech sa páči, máte slovo.
Vašečka, Richard, poslanec NR SR (2015-04-21):
Ďakujem. Ja by som rád zareagoval na poslednú informáciu týkajúcu sa odstúpenia pána ministra hospodárstva v súvislosti s touto témou. Mám taký pocit, že podobne ako keď je nejaké lietadlo zamerané nejakým radarovým systémom, tak odstreľuje nejaké náhradné ciele, tak mám obavu, že aj tuto namiesto toho, aby sme išli k podstate, kto je zodpovedný, tak obetujeme raz toho, raz onoho. Myslím, že zodpovedným je v tomto prípade pán premiér a prípadne pán minister Počiatek. (Potlesk.)
Ďuriš Nicholsonová, Lucia, podpredsedníčka NR SR (2017-03-30):
Na vaše vystúpenie, pán poslanec Matovič, registrujem päť faktických poznámok. Končím možnosť prihlásiť sa s faktickou poznámkou. Nech sa páči, pán poslanec Viskupič.
B. Bugár, podpredseda NR SR: (2004-09-22):
Takže pán poslanec Ivančo, nech sa páči, máte slovo.